marsh-mellow/hindi_wikipedia huggingface dataset:
300ललित नारायण मिश्र
ललित नारायण मिश्र (2 फरवरी 1923  3 जनवरी 1975) भारत के एक राजनेता थे जो 1973 से 1975 तक भारत के रेलमंत्री रहे। 3 जनवरी 1975 को समस्तीपुर बम-विस्फोट कांड में उनकी मृत्यु हो गयी थी।

 आरम्भिक जीवन
श्री ललित नारायण मिश्रा का जन्म बसंत पंचमी को 1922 में बिहार के सुपौल जिले के बलुआ में हुआ था। उन्होंने 1948 में पटना विश्वविद्यालय से अर्थशास्त्र में एमए किया। युवा मिश्रा ने राष्ट्रवादियों श्री कृष्ण सिन्हा और अनुग्रह नारायण सिन्हा को बहुत सम्मान दिया। उन्होंने कामेश्वरी देवी से शादी की और उनकी दो बेटियां और चार बेटे थे, जिनमें राजनेता विजय कुमार मिश्रा भी शामिल थे। श्री ललित नारायण मिश्रा के साला स्वर्गीय श्री दीनानाथ मिश्रा बनगांव के प्रथम इंजीनियर थे। जिनके बेटे स्वर्गीय श्री विद्यानाथ मिश्रा अंग्रेजी के प्रखंड विद्वान थे। श्री ललित नारायण मिश्रा, स्वर्गीय श्री दीनानाथ मिश्रा के काफी करीबी थे एवं उनकी बेटी इंदिरा मिश्रा व दामाद कृष्णानन्द मिश्रा व पौत्र सुधांशु मिश्रा आज भी अपने पूर्वजों की शान को अपने गांव जीवित रखे हुए हैं। जिसमें श्री ललित नारायण मिश्रा जी एवं स्वर्गीय श्री दीनानाथ मिश्रा जी की अहम भूमिका थी इस परिवार में। श्री मिश्रा जी को कोशी मेन के नाम से भी जाना जाता है। इनकी कर्मठता व अतुलनीय योगदान के कारण।

 राजनैतिक जीवन
वह पिछड़े बिहार को राष्ट्रीय मुख्यधारा के समकक्ष लाने के लिए सदा कटिबद्ध रहे। उन्होंने अपनी कर्मभूमि मिथिलांचल की राष्ट्रीय पहचान बनाने के लिए पूरी तन्मयता से प्रयास किया। विदेश व्यापार मंत्री के रूप में उन्होंने बाढ़ नियंत्रण एवं कोशी योजना में पश्चिमी नहर के निर्माण के लिए नेपाल-भारत समझौता कराया। उन्होंने मिथिला चित्रकला को देश-विदेश में प्रचारित कर उसकी अलग पहचान बनाई। मिथिलांचल के विकास की कड़ी में ही ललित बाबू ने लखनऊ से असम तक लेटरल रोड की मंजूरी कराई थी, जो मुजफ्फरपुर और दरभंगा होते हुए फारबिसगंज तक की दूरी के लिए स्वीकृत हुई थी। रेल मंत्री के रूप में मिथिलांचल के पिछड़े क्षेत्रों में झंझारपुर-लौकहा रेललाइन, भपटियाही से फारबिसगंज रेललाइन जैसी 36 रेल योजनाओं के सर्वेक्षण की स्वीकृति उनकी कार्य क्षमता, दूरदर्शिता तथा विकासशीलता के ज्वलंत उदाहरण है।

 मैथिली भाषा से प्रेम 
ललित बाबू को अपनी मातृभाषा मैथिली से अगाध प्रेम था। मैथिली की साहित्यिक संपन्नता और विशिष्टता को देखते हुए 1963-64 में ललित बाबू की पहल पर प्रधानमंत्री जवाहरलाल नेहरू ने उसे 'साहित्य अकादमी' में भारतीय भाषाओं की सूची में सम्मिलित किया। अब मैथिली संघ लोक सेवा आयोग की परीक्षाओं में चयनित विषयों की सूची में सम्मिलित है।

 बाहरी कड़ियाँ 
 :164.100.24.209112852.
 :..20090410225344:164.100.47.134.
 :164.100.24.2091123082.
 :..20081230184439:..1.
 :..20050415164812:...
 :..20110104013231:....
 :..20110501030238:..
 :...2020.
 :.4.6586494814827689180, .
 :..20100414025514:..200422.

श्रेणी:बिहार के लोग
श्रेणी:भारत में राजनीतिक हत्याएं
श्रेणी:1923 में जन्मे लोग
श्रेणी:१९७५ में निधन
श्रेणी:भारत में हत्याकांड
ललित निबंध निबंध का एक प्रकार है। ललित निबन्ध विधा की उपस्थिति का आभास आधुनिक काल और गद्य विधा के आरम्भ के साथ ही मिलने लगता है। भारतेन्दु हरिश्चन्द्र, प्रतापनारायण मिश्र, सरदार पूर्ण सिंह, चंद्रधर शर्मा गुलेरी, बालमुकुन्द गुप्त, पदुमलाल पुन्नालाल बक्शी आदि के निबन्धों में इस विधा के पूर्वाभास दिखाई पड़ने लगते हैं, लेकिन एक व्यवस्थित और महत्वपूर्ण विधा के रूप में इसकी पहचान पहले-पहल आचार्य हजारी प्रसाद द्विवेदी के निबन्धों में दिखाई पड़ती है। अशोक के फूल, कुटज और कल्पलता संकलनों के निबंध पहले-पहल इस विधा के प्रतिदर्श बने। अतः उनके ये निबन्ध ही इस विधा के वास्तविक प्रस्थान बिन्दु हैं। आगे चलकर अज्ञेय, कुबेर नाथ राय, विद्या निवास मिश्र, विवेकी राय , कृष्ण बिहारी मिश्र, आदि निबन्धकारों ने इसे और समृद्ध किया।

 बाहरी कड़ियाँ 

श्रेणी:निबंध
ललित मगोत्रा  डोगरी भाषा के विख्यात साहित्यकार हैं। इनके द्वारा रचित एक निबंधसंग्रह चेतें दियाँ गलियां  के लिये उन्हें सन् 2011 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत डोगरी भाषा के साहित्यकार
ललित मोहन बैनर्जी  को चिकित्सा विज्ञान के क्षेत्र में पद्म भूषण से १९५५ में सम्मानित किया गया। ये पश्चिम बंगाल राज्य से हैं। 

श्रेणी:१९५५ पद्म भूषण
ललित शौर्य एक युवा हिन्दी कवि एवं व्यंगकार हैं।ललित शौर्य हिंदी भूषण सम्मान से सम्मानित (जागरण) 

युवा शौर्य ने छोटी उम्र में पांच पुस्तकों का प्रकाशन कर उपलब्धि हासिल की है। उनका एक व्यक्तिगत काव्य संकलन भी आ चुका है। विज्ञान और इंजीनियरिंग के छात्र शौर्य का रचना संसार अनूठा है। उनकी हिंदी भक्ति आश्चर्य में डालती है। शौर्य को कई संस्थाओं द्वारा सम्मानित किया जा चुका है।
अपने मोबाइल नहीं, पुस्तक दो अभियान चला रखा है।

सन्दर्भ

श्रेणी:हिन्दी साहित्यकार
ललित सोनोन का जन्म 11-10-1938 को अमरावती जिले के पास धामनगांव रेलवे तालुका में गुंजी में हुआ था। उनके दादाजी के समय से, उनके घर में एक  धार्मिक माहौल था, इसलिए उनके पिता को भजनों का शौक था। वह एक अच्छे तबला वादक भी थे। ऐसे वातावरण में उनके मन में माधुर्य, लय और शब्द गहरे रूप से अंतर्धान होने लगे ।

कविभूषण अन्नसाहेब खापर्डे के बाद, कवि मधुकर केचे, ग़ज़ल सम्राट सुरेश भट, शरद चंद्र सिन्हा, उ.रा. गिरि, तुलसीराम काजे, मनोहर तलहार, बाबा मोहोड़, श्याम सोनारे जैसे कवियों की कंपनी में, उन्हें कविता में विशेष रुचि  आने लगी  और कविताएँ लिखना शुरू किया।

हॉस्टल में रहने के दौरान, टाकलगांव के जगन वंजारी उनके दोस्त बन गए। वे उनके  रिश्तेदार भी थे। उन्हें  साहित्य में रुचि हुई और साहित्य पढ़ना शुरू किया।

उन्होंने 1958 में विदर्भ महाविद्यालय कॉलेज, अमरावती में  बी.ए के पहले वर्ष में अध्ययन करते हुए, उन्होंने सुरेश भट की अध्यक्षता में कॉलेज में आयोजित कवि सम्मेलन में अपनी कविता प्रस्तुत की। जो की सुरेश जी को बेहद पसंद आयी और उन्हें मराठी गजल लिखनेके लिए उन्होंने प्रेरित किया। 

1963 और 1967 के बीच अपने पिता और माँ की मृत्यु के बाद, वह उदास हो गए और कविता लिखना बंद करने का फैसला किया।लेकिन उनके  मित्र जगन के कहनेपर उन्होंने फिर से कविताएं लिखना शुरू कर दिया।

उन्होंने 1989 में अपना पहला कविता संग्रह  'चांदनवेल '  प्रकाशित किया। अर्धांगिनी की मृत्यु के बाद, वह अकेला महसूस करने लगे, लेकिन 2012 में उन्होंने 'एक वलय दुःखाचे '  शीर्षक से मराठी ग़ज़ल का एक संग्रह प्रकाशित किया।

हाल ही में, उनकी कविता को अमरावती विश्वविद्यालय के बी.ए ,बी.कॉम  के तीसरे वर्ष के पाठ्यक्रम में भी शामिल किया गया । ग़ज़ल नवाज़ भीमराव पांचाले  के साथ उनकी दोस्ती थी।  ललित सोनोने के बारे में उनके विचार इस पुस्तक में पढ़े जा सकते हैं।

जब जगन वंजारी ने साहित्य यात्रा शुरू की, तो उन्होंने सोनोने  की कई कविताओं और ग़ज़लों को प्रकाशित किया और उन्हें खूब प्रसिद्धि दी । बाबासाहेब अम्बेडकर के जन्मदिन के अवसर पर। उनकी ग़ज़ल 'ज्ञानसूर्य' लोकमत द्वारा खींची गई विशेष परिशिष्ट के कवर पेज पर प्रकाशित हुई थी।

 प्रकाशित पुस्तकें 

 चांदणवेल (1989) (कविता और ग़ज़ल संग्रह)
 एक वलय दुःखाचे (01-08-2012) (ग़ज़ल संग्रह)

 मृत्यु हो गई 
उनका गृहनगर गंजी में 1 फरवरी, 2021 को निधन हो गया।

 बाहरी संबंध 
ललित सोनोने की पुस्तकें

ललित सोनो की मौत की खबर

शायरी
शाहवंश के गोविंदचंद्र के दो पुत्र कुंदनलाल तथा फुंदनलाल का उपनाम क्रमश: ललितकिशोरी तथा ललितमाधुरी था और ये दोनों सन् 1857 ई. में सिपाही विद्रोह के कारण लखनऊ त्यागकर वृंदावन जा बसे थे। ये दोनों श्री राधारमणी संप्रदाय के परम कृष्णभक्त वैष्णव थे। इन्होंने सन् 1860-68 ई. में श्वेत मर्मर प्रस्तर का श्री बिहारीलाल का विशाल मंदिर बनवाया, जो अत्यंत भव्य तथा दर्शनीय है। प्रथम निस्संतान रहे पर द्वितीय का वंश चला। प्रथम की मृत्यु सन् 1873 ई. में हुई और द्वितीय की दस बारह वर्ष बाद। ये दोनों ही भक्त सुकवि थे और द्वितीय की दस बारह वर्ष बाद। ये दोनों ही भक्त सुकवि थे और इनकी सारी रचनाएँ अभिलाषमाधुरी तथा लघुरसकलिका में संगृहीत हैं, जो सन् 1881 ई. में लीयो में प्रकाशित हुई थीं।

श्रेणी:हिन्दी कवि
श्रेणी:भारतीय स्वतन्त्रता संग्राम
यह तहसील ललितपुर जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 287 गांव हैं।
सन्दर्भ

श्रेणी:ललितपुर की तहसीलें
श्रेणी:तहसील
ललितपुर ज़िला भारत के उत्तर प्रदेश राज्य का एक ज़िला है। ज़िले का मुख्यालय ललितपुर है।"   ,"  ,  , 1987,  9788170240716"    : ,  ,   ,"   (),    ,   ,   , 2007,  9788131707975 ललितपुर जनपद चारों दिशाओं में मध्य प्रदेश राज्य की सीमा से घिरा हुआ है, केवल एक संकरा पट्टी जैसा भूभाग या मार्ग इसको उत्तर प्रदेश से जोड़ता है। यह उत्तर प्रदेश का सबसे दक्षिणी जिला है, यह उत्तर में झाँसी जनपद की सीमा से जुड़कर उत्तर प्रदेश राज्य से जुड़ता है।

 इन्हें भी देखें 
 ललितपुर
 उत्तर प्रदेश

 उत्तर प्रदेश के जिले

 बाहरी कड़ियाँ 
 ललितपुर ज़िले पर एक जालस्थल

 सन्दर्भ 

श्रेणी:उत्तर प्रदेश के जिले
150ललितपुर, नेपालललितपुर वा पाटन (नेपाल भाषा:यल) नेपाल का एक प्रमुख नगर है। यह काठमाडौं उपत्यका के ललितपुर जिले में स्थित एक उप-महानगरपालिका है। पाटन यहाँ की सांस्कृतिक सम्पदा के लिए प्रसिद्ध है।

 नामाकरण 
यह नगर ललितकला मैं प्रसिद्ध नगर है। अतः, इस नगर का नाम ललितपुर है। परन्तु, किंवदन्ति के अनुसार ललित ज्यापु नामक एक कृषक ने असम से बुंग्द्य (मत्सेन्द्रनाथ) का प्रतिमा उठाकर लाया था। इस प्रतिमा को कान्तिपुर का तान्त्रिक, भक्तपुर मे स्थित राजधानी के सम्राट के आदेश पर तन्त्र विद्या से असम से नेपाल लाने मैं सफल हुवे थे। अतः, कान्तिपुर का तान्त्रिक और भक्तपुर का सम्राट के बीच यह प्रतिमा किस नगर मैं स्थापना करने का वादविवाद होने लगा। ललित ज्यापु ने छल से इस प्रतिमा को अपने स्थान मैं स्थापना करवाया और इस नगर का नाम ललितपुर हो गया।

इस नगर का नेपाल भाषा का नाम "यल" है। यह नगर किरांत वंश (जो महाभारत के समय मैं नेपाल मैं शासण करते थे) का प्रथम सम्राट "यलम्बर" के नाम से रखा गया था। 
 इतिहास 
ललितपुर एक प्राचीन नगर है। यह नगर का नाम किरांत वंश के प्रथम सम्राट के नाम से रहा था। यह नगर का चार दिशा मैं और बीच मैं सम्राट अशोक ने पांच बौद्ध स्तुप स्थापना किया था। मध्यकाल मैं यह नगर ललितपुर मल्ल राज्य का राजधानी के रूप मैं स्थापित हुवा।

 भूगोल 
पाटन बागमती नदीके दक्षिणी भागमे अवस्थित है। ललितपुर, काठमाण्डौ घाटीमे काठमाण्डौ शहर से उत्तर मे सिमा जुडाहुवा शहर है यहाँकी जनसंख्या करिब २,५०,०००(२००६) है व ललितपुर ने कुल ४.५९ सक्वायर किलोमिटर भू-भाग समेटाहै। पाटन नेपाल अधिराज्यकी जनसंख्याका हिसाबसे तिसरा बडा शहर है, इसका को-अर्डिनेटह इस प्रकार है-

अक्षांश २७४०'४५.२५" उ. 
देशान्तर ८५१९'३७.२३" पू.

 प्रमुख स्थान 

ललितपुर शहर एक एतिहासीक शहरहै बिश्वसंपदा सुचीमे सुचिकृत पाटन दरवार इसी शहरमा पडता है। नेपालके कुछ सरकारी केन्द्रीय कार्यलय, ब्यापार गृह तथा आवास क्षेत्र रहाहुवा इस शहर मे प्रसिद्ध कुम्भेश्वर मन्दीर, बंगलमुखी मन्दीर, पटन बौद्ध विहार, कृष्ण मन्दीर आदी भिहै।

त्रिभुवन बिश्वविधालयकी प्रमुख इन्जीनियरीङ क्याम्पसके साथ पाटन क्यामस, मछिन्द्र क्याम्पस व बहुत से क्यामपस तथा बिधालय इस शहरमे है। उसीतरह केन्द्रीय स्तरका पाटन अस्पताल, मासीक अस्पतालका साथ प्राइभेटमे वि एण्ड बि जैसे प्रशिद्ध बहुत सरकारी, सामुदायीक तथा निजी अस्पताल यांहा पे है, अन्य कइ उत्पादन कारखानाके साथ पटन औधोगीक क्षेत्र भि यही शहरमा पडता है। ललितपुरको सिटी टेलीफोन कोडभि काठमाण्डौ जैसेही ०१ है।

 देखें 
 नेपाल
 ललितपुर जिला

श्रेणी:नेपाल के शहर
ललितपुर, रामनगर तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

ललितपुर, रामनगर तहसील
ललितपुर, रामनगर तहसील
300सिद्धार्थ गौतम के रूप में जन्मने से पूर्व तुषितलोक में बोधिसत्व (बोरोबुदुर , इण्डोनेशिया)
ललितविस्तर सूत्र, महायान बौद्ध सम्प्रदाय का ग्रन्थ है। इसमें गौतम बुद्ध। गौतम बुद्ध की लीलाओं का वर्णन है। इसकी रचना किसी एक व्यक्ति ने नहीं की बल्कि इसकी रचना में कई व्यक्तियों का योगदान है। इसका रचना काल ईसा के पश्चात तीसरी शताब्दी माना गया है। इसमें २७ अध्याय हैं।

 ललितविस्तर और प्राचीन भारतीय गणित 
ललितविस्तर के एक आख्यान में बताया गया है कि कैसे एक बार गौतम बुद्ध को 1 से लेकर 421 शून्य वाली संख्या तक को गिनाने के लिए कहा गया था। इसमें सबसे बड़ी संख्या '१० पर १४५ घात' का उल्लेख मिलता है। सबसे बड़ी बात है कि बड़ी संख्याओं के नाम भी दिये गये हैं। (ध्वजनिशामणि  १० का घात १४५  १०१४५)

 ललितविस्तर और प्राचीन भारतीय लिपियाँ 
ललितविस्तर के दसवें अध्याय का नाम 'लिपिशाला समदर्शन परिवार्ता' है। इसमें उन ६४ लिपियों का उल्लेख है जिन्हें सिद्धार्थ ने अपने गुरुओं से गुरुकुल में सीखा था। ये ६४ लिपियाँ निम्नलिखित हैं-

 ब्राह्मी
 खरोष्टी
 पुष्करसारि
 अङ्ग-लिपि
 वङ्ग-लिपि
 मगध-लिपि
 मङ्गल्य-लिपि
 अङ्गुलीय-लिपि
 शकारि-लिपि
 ब्रह्मवलि-लिपि
 पारुष्य-लिपि
 द्राविड-लिपि
 किरात-लिपि
 दाक्षिण्य-लिपि
 उग्र-लिपि
 संख्या-लिपि अनुलोम-लिपि
 अवमूर्ध-लिपि
 दरद-लिपि
 खाष्य-लिपि
 चीन-लिपि
 लून-लिपि
 हूण-लिपि
 मध्याक्षरविस्तर-लिपि
 पुष्प-लिपि
 देव-लिपि
 नाग-लिपि
 यक्ष-लिपि
 गन्धर्व-लिपि
 किन्नर-लिपि
 महोरग-लिपि
 असुर-लिपि गरुड-लिपि
 मृगचक्र-लिपि
 वायसरुत-लिपि
 भौमदेव-लिपि
 अन्तरीक्षदेव-लिपि
 उत्तरकुरुद्वीप-लिपि
 अपरगोडानी-लिपि
 पूर्वविदेह-लिपि
 उत्क्षेप-लिपि
 निक्षेप-लिपि
 विक्षेप-लिपि
 प्रक्षेप-लिपि
 सागर-लिपि
 वज्र-लिपि
 लेखप्रतिलेख-लिपि
 अनुद्रुत-लिपि शास्त्रावर्तां
 गणनावर्त-लिपि
 उत्क्षेपावर्त-लिपि
 निक्षेपावर्त-लिपि
 पादलिखित-लिपि
 द्विरुत्तरपदसंधि-लिपि
 यावद्दशोत्तरपदसंधि-लिपि
 मध्याहारिणी-लिपि
 सर्वरुतसंग्रहणी-लिपि
 विद्यानुलोमाविमिश्रित-लिपि
 ऋषितपस्तप्तांरोचमानां
 धरणीप्रेक्षिणी-लिपि
 गगनप्रेक्षिणी-लिपि
 सर्वौषधिनिष्यन्दा
 सर्वसारसंग्रहणीं
 सर्वभूतरुतग्रहणी

 इन्हें भी देखें 
 बुद्धचरित
 तुषित
 बोरोबुदुर

 बाहरी कड़ियाँ 
 ललितविस्तरः (संगणकीकृतम बौद्धसंस्कृतत्रिपिटकम्)
 ललितविस्तर (ग्रेटिल)
    
 
  '     :      

श्रेणी:बौद्ध धर्म
श्रेणी:भारतीय गणित
श्रेणी:प्राचीन भारतीय गणित ग्रन्थ
ललिता कुमारमंगलम भारत के राष्ट्रीय महिला आयोग (एनसीडब्ल्यू) की पूर्व अध्यक्ष हैं। वह भारतीय जनता पार्टी की एक नेत्री हैं। पूर्व में वह भारतीय जनता पार्टी की राष्ट्रीय सचिव थीं।

 करियर 
कुमारमंगलम ने सेंट स्टीफ़न कॉलेज, दिल्ली से अर्थशास्त्र में डिग्री के साथ स्नातक किया है और मद्रास विश्वविद्यालय से एमबीए किया है। अपने भाई की मृत्यु के बाद उन्होंने भारतीय जनता पार्टी उम्मीदवार के रूप में दो बार लोकसभा चुनाव लड़ा (2004 पुडुचेरी से और 2009 तिरुचिरापल्ली से), लेकिन दोनों बार हार गईं। वह प्रकृति नाम से एक एनजीओ चलाती हैं। उन्हें 29 सितंबर 2014 को राष्ट्रीय महिला आयोग का अध्यक्ष नियुक्त किया गया। 
 निजी जीवन 
ललिता कुमारमंगलम का जन्म 14 जनवरी 1958 को तमिलनाडु में हुआ था।  :       195758     43  2001.
सन्दर्भ

श्रेणी:राष्ट्रीय महिला आयोग की अध्यक्ष
श्रेणी:तमिलनाडु के लोग
श्रेणी:भारतीय जनता पार्टी के राजनीतिज्ञ
ललिता गौरी मंदिर जिसे ललिता माता मंदिर के नाम से भी जाना जाता है, यह मंदिर प्राचीन पवित्र शहर वाराणसी के महत्वपूर्ण और ऐतिहासिक मंदिरों में से एक है। इस मंदिर का हिंदू धर्म में बड़ा धार्मिक महत्व है और यह देवी ललिता (देवी पार्वती का रूप ) को समर्पित है।  मंदिर का निर्माण 19 वीं शताब्दी के प्रारंभ में हुआ था। मंदिर का निर्माण 1800-1804 के बीच राणा बहादुर शाह ने करवाया था। ललिता गौरी मंदिर ललिता घाट पर स्थित है और घाट का नाम इस मंदिर के नाम पर रखा गया था।

इतिहास

नेपाल के राजा, राणा बहादुर शाह ने वाराणसी में 1800 से 1804 में वनवास लिया और खुद को "स्वामी निर्गुण" कहा। अपने निर्वासन के दौरान, उन्होंने वाराणसी में पशुपतिनाथ मंदिर की घर प्रतिकृति के लिए एक घाट बनाने का फैसला किया। चुना गया स्थान ललित घाट था, जिसका नाम ललिता गौरी मंदिर रखा गया था। शाह ने घाट के साथ एक नेपाली मंदिर का निर्माण किया।
महत्व
ऐसा माना जाता है माँ  के दर्शन पूजन से सुख-समृद्धि के साथ पुत्र रत्न की प्राप्ति व कुंवारियों का शीघ्र विवाह की मनोकामना पूर्ण होती है। चैत मास में माता ललिता गौरी के दर्शन का विधान है। इन्हें माता पार्वती का तीसरा रूप माना जाता है ।

सन्दर्भ
श्रेणी:मन्दिर
श्रेणी:वाराणसी के मन्दिर 
श्रेणी:देवियाँ
ललिता घाट वाराणसी में गंगा नदी के प्रमुख घाटों में से एक है।  इस घाट का नाम हिंदू देवी ललिता के नाम पर रखा गया है और इसे 19 वीं शताब्दी की शुरुआत में नेपाल के राजा राणा बहादुर शाह ने बनवाया था।  इस घाट में प्रसिद्ध नेपाली मंदिर और ललिता गौरी मंदिर हैं। 

इतिहास
  ,   
नेपाल के राजा, राणा बहादुर शाह ने वाराणसी में 1800 से 1804 में वनवास लिया और खुद को "स्वामी निर्गुण" के रूप में नामित किया।  अपने निर्वासन के दौरान, उन्होंने वाराणसी में पशुपतिनाथ मंदिर की प्रतिकृति बनाने का फैसला किया।  मंदिर का निर्माण वाराणसी में उनके निर्वासन  प्रवास के दौरान शुरू हुआ।  निर्माण के दौरान, शाह नेपाल वापस चले गए।  25 अप्रैल 1806 को राणा बहादुर शाह को उनके सौतेले भाई शेर बहादुर शाह ने चाकू मारकर घायल कर दिया था।  उनके पुत्र गिरवन युद्ध बिक्रम शाह देव ने मंदिर (जिसे अब नेपाली मंदिर कहा जाता है), एक धर्मशाला और ललिता घाट का निर्माण कार्य शुरू किया।  निर्माण समय सीमा के 20 साल बाद हुआ। 

महत्व और धार्मिक विश्वास
घाट का नाम हिंदू देवी ललिता के नाम पर रखा गया है।  देवी ललिता हिंदू मान्यता के दस देवी-देवताओं के समूह में से एक हैं, जिन्हें सामूहिक रूप से महाविद्या या दशा-महाविद्या कहा जाता है।  वह सबसे महत्वपूर्ण है और दशा-महाविद्या में सबसे महत्वपूर्ण है।  अन्य सभी महाविद्याएँ उनके विद्या अर्थात् श्री विद्या में संपन्न होती हैं।  उनकी पत्नी महा कामेश्वर हैं।  वह देवी आदि शक्ति का उच्चतम पहलू है।  पार्वती ललिता महा त्रिपुर सुंदरी का पूर्ण अवतार हैं।

इस स्थल से संबद्ध गंगा केशव के प्रसिद्ध लिंगम हैं;  गंगातट्य, काशी देवी, ललिता देवी और भागीरथ तीर्थ।  यह एक लोकप्रिय धारणा है कि ललिता देवी की एक झलक पूरी दुनिया को घेरने के समान आशीर्वाद देती है।  यह भी माना जाता है कि देवी ललिता का आशीर्वाद समस्याओं को दूर करता है और समृद्धि लाता है।

स्थान
ललिता घाट गंगा के किनारे स्थित है।  यह वाराणसी जंक्शन रेलवे स्टेशन से 3.8 किलोमीटर दक्षिण-पूर्व और मणिकर्णिका घाट से 100 मीटर दक्षिण-पश्चिम में है। 

सन्दर्भ
ललिता दाहिया (जन्म 16 सितंबर 1 99 7) एक भारतीय बैडमिंटन खिलाड़ी है जो वर्तमान में महिला एकल, महिला युगल और मिश्रित युगल खेलती है।

 सन्दर्भ 

 बाहरी कड़ियाँ 
 बाई-आईडी के खिलाड़ी

श्रेणी:1997 में जन्मे लोग
श्रेणी:जीवित लोग
श्रेणी:भारतीय महिला
श्रेणी:भारतीय महिला खिलाड़ी
श्रेणी:भारतीय महिला बैडमिंटन खिलाड़ी
ललिता पवार हिन्दी फिल्मों की एक अभिनेत्री हैं।

 फिल्मी सफर 

प्रमुख फिल्में 
 वर्ष  फ़िल्म  चरित्र  टिप्पणी1980फ़िर वही रात छात्रावास संरक्षक 1980काली घटा अंबु, घरबारी 1977आईना जानकी 1976तपस्या श्रीमती वर्मा 1974दूसरी सीता  1971बुड्ढा मिल गया दीपा की दादीमाँ 1964संगमश्रीमती वर्मा1960जिस देश में 
गंगा बहती हैं1959अनाड़ी1958परवरिश1955श्री ४२०धारावाहिक रामायण

 पुरस्कार 
 सन्दर्भ 

श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री
श्रेणी:१९९८ में निधन
श्रेणी:1916 में जन्मे लोग
अंगूठाकार

ललिता बबर (अंग्रेजी : ) (जन्म ०२ जून १९८९ ,सातारा ,महाराष्ट्र) एक भारतीय लम्बी दौड़ करने वाली महिला खिलाड़ी है। इनका जन्म महाराष्ट्र के 5      1     ,    -     अभिगमन तिथि :१२ अगस्त २०१६सातारा ज़िले के एक छोटे से गाँव में १९८९ में हुआ था। यह वर्तमान में भारतीय राष्ट्रीय रिकॉर्ड में शामिल है।

सन्दर्भ

श्रेणी:जीवित लोग
श्रेणी:1989 में जन्मे लोग
श्रेणी:भारतीय महिला खिलाड़ी
श्रेणी:महाराष्ट्र के खिलाड़ी
ललिता लेनिन (मलयालम:  ; जन्म १७ जुलाई १९४६, थ्रीथल्लूर, त्रिशूर, केरल) मलयालम में एक भारतीय कवि है। लाइब्रेरी और सूचना विज्ञान विभाग, केरल विश्वविद्यालय, तिरुवनंतपुरम की प्रमुख भी है।
वह केनेट के कैनेट और अकादमी परिषदकेरल, साहित्य अकादमी की जनरल काउंसिल, जनशिक्षण संस्थान प्रबंधन बोर्ड, स्टेट इंस्टीट्यूट ऑफ चाइल्ड लिटरेचर, स्टेट रिसोर्स सेंटर, केंट्रीय स्टेट कोर ग्रुप ऑन कन्जिन्यूइंग एजुकेशन की सदस्य भी थी। 

जीवनी
ललिता लेनिन १९४६ में केरल के त्रिथलूर, त्रिशूरूर में पैदा हुए। उन्होंने रसायन विज्ञान, शिक्षा और पुस्तकालय विज्ञान में स्नातक की डिग्री केरल विश्वविद्यालय से प्राप्त की। उन्हें डॉ. एस.आर. से सम्मानित किया गया १९७६ में मैसूर विश्वविद्यालय से लाइब्रेरी साइंस की परीक्षा में प्रथम रैंक हासिल करने पर। वह १९७७ में केरल वन अनुसंधान संस्थान, पीची, त्रिशूर में सहायक लाइब्रेरियन के रूप में शामिल हुई। १९७९में, वह पुस्तकालय और सूचना विज्ञान विभाग, केरल विश्वविद्यालय में एक व्याख्याता बन गए। १९९० से १९९५ तक उन्होंने विभाग के प्रमुख के रूप में सेवा की। वह ३१ मार्च २००६ को विभाग से एसोसिएट प्रोफेसर के रूप में सेवानिवृत्त हुए। 

वह पुस्तकालय और सूचना विज्ञान के अनुशासन में १२ पत्र हैं। 

पुरस्कार
ललिता लेनिन की किताब मिन्नू को १९८६ में बच्चों के साहित्य के लिए केरल साहित्य अकादमी पुरस्कार से सम्मानित किया गया।
वह १९९६ में कविता के लिए अब्दुशी शक्ति पुरस्कार और २००१ में कविता के लिए मूल पुरस्कार भी प्राप्त कर चुकी है। 

बाहरी कड़ियाँ
     
      ,   
    :       

श्रेणी:भारतीय महिलाएँ
श्रेणी:भारतीय कवि
श्रेणी:भारतीय लेखिका
ललिता शिवकुमार एक प्रमुख कर्नाटक संगीत के शिक्षिका और संगीतकार है।

 प्रारंभिक जीवन 
ललिता शिवकुमार के पिता, पालघाट मणि अय्यर, कर्नाटक संगीत के क्षेत्र में सबसे वरिष्ठ मृदंग वादक थे और संगीत कल्याणवाणी और पद्मभूषण पुरस्कार जीतने वाले पहले मृदंग वादक भी थे। 18 साल की उम्र में ललिता शिवकुमार की शादी डी॰के॰ पट्टमाला के बेटे आई॰ शिवकुमार से हुई थी। 

 कैरियर 
ललिता नें एक एकल कलाकार के रूप में और एक संगीतकार के रूप में डी.के.पट्टामल के साथ ,उन्होंने  डी.के.जयरामन, के.वी.नारायणस्वामी और एम.एस.सुब्बुलक्ष्मी सहित कई अन्य प्रमुख कर्नाटक गायकों से प्रशंसा प्राप्त की। ललिता शिवकुमार ने कई भारतीय भाषाओं में संगीत कृति, तिलाना, और भजन की रचना की है। कई संगठनों ने श्रीमती ललिता शिवकुमार की प्रतिभा और कर्नाटक संगीत की दुनिया में योगदान को मान्यता दी है। हाल ही में, ऑन ए म्यूजिकल लिगेसी जारी होने पर, मद्रास साउथ लायंस चैरिटेबल ट्रस्ट और आर.एस.ए -अरपिता - एकेडमी फॉर रिसर्च एंड परफॉरमेंस ऑफ इंडियन थिएटर आर्ट्स, ने एक साथ मद्रास ने मिलकर 4 जनवरी 2016 को श्रीमती ललिता और आई शिवकुमार को आइसाइ रासा मामानी का खिताब दिया। एक शिक्षक के रूप में ललिता शिवकुमार का जीवन सफल रहा है। डी.के.पी कर्नाटक संगीत स्कूल ललिता शिवकुमार के नेतृत्व में चलता है। इस स्कूल में दुनिया भर के हर जगह से सीखने वालों की एक विस्तृत संख्या उपलब्ध है। कहा जाता है कि इस विद्यालय के अधिकांश छात्र कलाकार बन गए हैं। इसके अलावा छात्रों की एक अच्छी संख्या है जो ललिता शिवकुमार से सीखते हैं और दुनिया के कई हिस्सों में अच्छे शिक्षक बन गए हैं। वह इस क्षेत्र में एक अनुभवी शिक्षिका मानी जाती हैं और दुनिया भर के कई छात्रों को डी.के.पी की संगीत विरासत प्रदान करती हैं। उनके पढ़ाने का तरीका अनोखा और प्रामाणिक है। इस शास्त्रीय संगीत और भाषाओं के विभिन्न सिद्धांतों का पालन करना, और उसी समय के लिए सीखने वालों के बीच एक भत्ता देना।

सन्दर्भ

श्रेणी:कर्नाटक संगीत
श्रेणी:तमिल लोग
श्रेणी:संगीत शिक्षक
ललिता, प्रागैतिहासिक और पुरातत्व गैलरी, चटगांव विश्वविद्यालय संग्रहालय

ललिता सखी ललिता रासरासेश्वरी राधा की आठ प्रमुख सखियों में से एक हैं। ये वृंदावन के रासमंडल की प्रमुख हैं। इनका उल्लेख श्रीभागवत पुराण और ब्रह्म वैवर्त पुराण में मिलता है। इनका निवास गोलोक में राधा के साथ माना गया है। राधा के साथ ही इन्होंने भी पृथ्वी पर जन्म लिया। सखी संप्रदाय के प्रवर्तक संत हरिदास को इनका अवतार माना जाता है।

सन्दर्भ

बाहरी कड़ियाँ
रूपा गोस्वामि की ललिता-अष्टकम्

श्रेणी:उत्तर प्रदेश की संस्कृति
ललिता सहरावत (जन्म: १४ जून १९९४) एक भारतीय महिला पहलवान हैं, इन्होने २०१४ में ग्लासगो कामनवेल्थ गेम्स में 53 किलोग्राम भार वर्ग कुश्ती में भारत की पहलवान ललिता सहरावत ने सिल्वर मेडल जीता।

२० वर्षीय ललिता सहरावत ने नौ साल की उम्र से ही कुश्ती में हाथ आजमाना शुरू कर दिया था। मूल रूप से हिसार जिले के गांव खरड़ अलिपुर की हिसार के जवाहर नगर में रहने वाली ललिता इससे पहले जूनियर एशियन चैम्पियनशिप में कांस्य पदक जीत चुकी हैं। इसके साथ-साथ ललिता ने जूनियर वर्ग में नैशनल और इंटरनैशनल लेवल पर दो दर्जन से अधिक पदक और कुश्ती दंगल अपने नाम किए हैं।

 सन्दर्भ 

श्रेणी:भारतीय महिला पहलवान
श्रेणी:भारत के खिलाड़ी
श्रेणी:1994 में जन्मे लोग
श्रेणी:जीवित लोग
श्रेणी:राष्ट्रमंडल खेलों के पदक प्राप्तकर्ता
श्रेणी:हिसार के लोग
ललिता का प्रयोग निम्नलिखित अर्थों में किया जाता है-
(१) त्रिपुरसुन्दरी

(२) ललिता महाराष्ट्र का परिद्ध लोक नृत्य है।

 नाम 
 ललिता पवार

 ललिता कुमारी

 ललिता लेनिन, आदि

श्रेणी:महाराष्ट्र के लोक नृत्य
300जम्मू-कश्मीर का मार्तण्ड मंदिर का दृष्य ; यह चित्र सन् १८६८ में जॉन बर्क ने लिया था

ललितादित्य मुक्तापीड (राज्यकाल 724-761 ई) कश्मीर के कार्कोट राजवंश के सम्राट थे। उनके काल में कश्मीर का विस्तार मध्य एशिया और बंगाल तक पहुंच गया। उन्होने अरब के मुसलमान आक्रान्ताओं को सफलतापूर्वक दबाया तथा तिब्बती सेनाओं को भी पीछे धकेला। उन्होने राजा यशोवर्मन को भी हराया जो हर्ष का एक उत्तराधिकारी था। उनका राज्य पूर्व में बंगाल तक, दक्षिण में कोंकण तक पश्चिम में तुर्किस्तान और उत्तर-पूर्व में तिब्बत तक फैला था। उन्होने अनेक भव्य भवनों का निर्माण किया।

कार्कोट राजवंश की स्थापना दुर्लभवर्धन ने की थी। दुर्लभवर्धन गोन्दडिया वंश के अंतिम राजा बालादित्य के राज्य में अधिकारी थे। बलादित्य ने अपनी बेटी अनांगलेखा का विवाह एक सुन्दर लेकिन गैर-शाही व्यक्ति कायस्थ दुर्र्लभवर्धन के साथ किया।

प्रसिद्ध इतिहासकार आर सी मजुमदार के अनुसार ललितादित्य ने दक्षिण की महत्वपूर्ण विजयों के पश्चात अपना ध्यान उत्तर की तरफ लगाया जिससे उनका साम्राज्य काराकोरम पर्वत शृंखला के सूदूरवर्ती कोने तक जा पहुँचा।

साहस और पराक्रम की प्रतिमूर्ति सम्राट ललितादित्य मुक्तापीड का नाम कश्मीर के इतिहास में सर्वोच्च स्थान पर है। उसका सैंतीस वर्ष का राज्य उसके सफल सैनिक अभियानों, उसके अद्भुत कला-कौशल-प्रेम और विश्व विजेता बनने की उसकी चाह से पहचाना जाता है। लगातार बिना थके युद्धों में व्यस्त रहना और रणक्षेत्र में अपने अनूठे सैन्य कौशल से विजय प्राप्त करना उसके स्वभाव का साक्षात्कार है। ललितादित्य ने पीकिंग को भी जीता और 12 वर्ष के पश्चात् कश्मीर लौटा।:..----

कश्मीर उस समय सबसे शक्तिशाली राज्य था। उत्तर में तिब्बत से लेकर द्वारिका और उड़ीसा के सागर तट और दक्षिण तक, पूर्व में बंगाल, पश्चिम में विदिशा और मध्य एशिया तक कश्मीर का राज्य फैला हुआ था जिसकी राजधानी प्रकरसेन नगर थी। ललितादित्य की सेना की पदचाप अरण्यक (ईरान) तक पहुंच गई थी।

 इन्हें भी देखें 
 कश्मीर का इतिहास

 बाहरी कड़ियाँ 
 कश्मीर की खड्ग
   
  :   

श्रेणी:भारत का इतिहास
श्रेणी:भारत के राजा
श्रेणी:कश्मीर के लोग
श्रेणी:कश्मीर का इतिहास